procesaur/Wiki.mk huggingface dataset:
Црква „Св. Никола“ - Будимирци

Свети Никола – главна селска црква во селото Будимирци.
1 Местоположба
Црквата се наоѓа во крајниот источен дел од селото.
2 Историја
Црквата била изградена во 1878, повторно била изградена во 1930, а била обновена во 1952, 1990 и 2003 година. Во текот на Првата светска војна храмот бил срушен до темел, а камењата биле земени на фронотот за изградба на бункери. Голем дел од вредните работи во црквата биле земени од страна на бугарската војна и биле однесени во Бугарија. Во 2003 година, храмот бил обновен од страна на жителите на селото, внатрешноста повторно била зографисана и снабдена со икони и дарови од верниците.
Според некои проучувачи, црквата била изградена на местото на постара црква којашто била посветена на Света Петка.
3 Архитектура
Градбата на црквата е еднокорабна со правоаголна основа и полукружна апсида на источната страна којашто е украсена со слепи ниши. На јужната и западната страна на црквата е дограден отворен трем. Главниот влез на црквата се наоѓа на западната страна, а храмот има и спореден влез на јужната страна. Над секој од обата влеза има голема ниша со фреска којашто е видно оштетена. Храмот е изграден од делкан камен и варов малтер и е обоен во бела боја.
Внатрешноста на црквата била зографисана во приближно ист период кога биле изработени иконостасот и иконите. На една од иконите е наведена годината 1885, како и иницијалите Д. А. З. на зографот Димитрие Андонов Зограф со потекло од селото Магарево. Фрескоживописот во црквата е зачуван е во својата првобитна состојба од 1888 година. Потписите на фреските се испишани на словенски јазик. Поради просторноста на црквата, распоредот на живописот е изведен на класичен начин, што е карактеристично за XIX век.
Дворот на црквата е ограден со камена ограда над којашто се издига камбанаријата. Таа е со квадратна основа и нејзините ѕидови исто така се изградени од камен, а во горниот дел во висина на ѕвоното има конструкција од дрвени греди којашто е покриена од лимен кров. Во дворот на црквата има помошен објект којшто е изграден од камен, а во непосредна близина на дворот на црквата од надворешната страна се сместени селските гробишта.
4 Галерија
5 Поврзано
* Трновски манастир
* Црква „Св. Димитриј“ - Будимирци
* Будимирци
* Преспанско-пелагониска епархија
* Битолско архијерејско намесништво
* Старавинска парохија
Цари Врв

Цари Врв (|Цари връх), наречен и Царев Врв (''Царев връх''), Голем Царев Врв (''Голям Царев връх'') или ''Алиботуш'' — врв на планината Славјанка (Али Ботуш) во јужна Пиринска Македонија. Висок е 2.183 м.
Се издига на највисокиот од второстепените ридови на планината, северно од главното планинско било и на североисток од првенецот Гоцев Врв. Има куполест облик со стрмни и лавиноопасни западни и источни падини. Врвот е сочинет од мермери. Покриен е со тенка кафеава шумска почва. Во ниските делови е обраснат со шуми од муника, а над 2.000 м.н.в. со високопланинска тревна растителност. Се наоѓа во рамките на резерватот „Али Ботуш“.
0.1 Искачување
Главни приоди за искачување на врвот се планинарските домови „Славјанка“ (над с. Парил) и „Извора“ (над с. Петрово).
1 Поврзано
* Резерват Али Ботуш
* Гоцев Врв
* Шабран
* Царев Врв — истоимен врв во Осоговијата
Шабран

Шабран — втор по висина врв планината Славјанка (Али Ботуш) на границата помеѓу Пиринска и Егејска Македонија. Висок е 2.195 м.
Се издига на главното планинско било, западно од првенецот Гоцев Врв, со кој е поврзан преку седло. На исток од него се наоѓа големата карстна вдлабнатина наречена Сухото Езеро. На север од Шабран се двои долг срт кој се протега сè до долината на Голешовска Река. Врвот има стрмни падини. Сочинета од мермери. Почвата е кафеава шумска, рендзина (хумусно-карбонатна) и планинско-ливадска. Падините се обраснати со високопланинска тревна растителност. Се среќаваат многу енемски растенија. На неколку метри јужно од највисоката точка на врвот минува државната граница помеѓу Бугарија и Грција.
За време на Преродбениот просец во НР Бугарија врвот е преименуван во Овчарец, но ова име не успеало да се наметне ниту кај мештаните, ниту меѓу посетителите.
0.1 Искачување
Главен приоди за искачување на врвот е планинарскиот дом „Извора“ над с. Петрово.
1 Поврзано
* Резерват Али Ботуш
* Голем Царев Врв
* Гоцев Врв
Велимир Силјаноски

Велимир Ќирков Силјаноски (прекар: Вело) ( во — во ) — македонски партизан, борец за слобода на Македонија и учесник во НОВ.
1 Животопис
Потекнувал од селско земјоделско семејство. Бидејќи немал услови да се школува, се занимавал со земјоделие. Во НОВ, тој стапил во есента 1944 година, во составот на Петнаесеттата бригада. Учествувал во борбите за конечното ослободување на Македонија. Загинал во пролетта 1945 година, во Гостиварско, при расчистувањето на балистичките банди.
2 Поврзано
* Кичево и Кичевско во НОВ
3 Наводи
Мане Симјаноски

Мане Мишев Симјаноски ( во — во ) — македонски партизан, борец за слобода на Македонија и учесник во НОВ.
1 Животопис
По занимање бил земјоделец. Поради тешкиот живот заминал на работа во Суботица каде бил пекарски работник и членувал во УРС-овите синдикати. По окупацијата, тој се вратил во своето село кое било под бугарска окупација. Во селото, тој прво почнал активно да работи во СКОЈ, а потоа во Партиската организација. Прибирал оружје, храна и други материјали за потребите на НОВ. Во јануари 1944 година, бил повикан на воена вежба во бугарската војска во Прилеп, од каде избегал и се приклучил на редовите на Првата македонско-косовска бригада. Со Бригадата бил во егејскиот дел на Македонија. Загинал во април 1944 година, на враќање од Февруарскиот поход, во борба против бугарските фашисти, кај селото Завој, Охридско.
2 Поврзано
* Кичево и Кичевско во НОВ
3 Наводи
Ѓерасим Симјаноски

Ѓерасим Шарев Симјаноски ( во — во ) — македонски партизан, борец за слобода на Македонија и учесник во НОВ.
1 Животопис
По занимање бил земјоделец. Како симпатизер на народно ослободителното движење, во пролетта 1944 година, при доаѓањето на Бригадата од Егејска Македонија, стапил во единиците на Народноослободителната војска на Македонија. Учествувал во повеќе борби низ Западна Македонија. Загинал во борбите противе балистите при ослободувањето на Скопска Црна Гора, во есента 1944 година.
2 Поврзано
* Кичево и Кичевско во НОВ
3 Наводи
Таќо Симјаноски

Таќо Милошов Симјаноски ( во — во ) — македонски партизан, борец за слобода на Македонија и учесник во НОВ.
1 Животопис
Потекнувал од многу сиромашно семејство. Бил принуден да чува овци и да работи најтешки земјоделски работи. Увидувајќи ги целите на фашистичкиот окупатор, се определил за борба против него. Во летото 1943 година, преку воспитните групи во селото бил вклучен во НОВ во Групата баталјони. Со заминувањето на Бригадата за егејскиот дел на Македонија, останал во своето село, а пролетта повторно бил во Бригадата. Учествувал во повеќе борби низ Западна Македонија, а есента 1944 година, тој заминал на Сремскиот Фронт каде загинал при пробојот кај местото Гарешница (старо име: Кајгана), во април 1945 година.
2 Поврзано
* Стојмир Симјаноски
* Кичево и Кичевско во НОВ
3 Наводи
Спасен Силјаноски

Спасен Митрев Силјаноски-Паце ( во — во ) — македонски партизан, борец за слобода на Македонија и учесник во НОВ.
1 Животопис
По завршувањето на основното училиште продолжил да учи гимназија. Окупацијата го затекнала во трети клас гимназија. Млад и полн со енергија и определен за борба против окупаторот, во 1942 година пристапил на народно ослободителното движење. Како еден од поактивните младинци, со гордост ја примил одлуката на скоевската организација за одење во партизани и во летото 1943 година бил во редовите на Кичевско-мавровскиот партизански одред. Со Одредот учествувал во повеќе акции. Во септември 1943 година, доброволно заминал, заедно со комесарот Мирко Милески, на планинскиот превој Буковиќ за да ја бранат слободната територија и слободно Кичево. На 1 октомври 1943 година, германскиот окупатор, заедно со балистите, ја нападнале слободната територија. Цел ден младинската чета водела нерамна борба и цел ден се пишувала историјата на Македонија, во која борба загинал ѝ младиот Спасен заедно со сите борци од четата на младиот комесар Мирко Милески.
2 Поврзано
* Кичево и Кичевско во НОВ
3 Наводи
Енциклопедија на Словенија

Енциклопедија на Словенија (|Enciklopedija Slovenije) е енциклопедија на словенечки јазик која содржи теми поврзани со Словенија. Објавувана била од 1987 до 2002 година во 16 тома од Младинска Књига во соработка со Словенечката академија на науките и уметностите.
Уредници на енциклопедијата: Марјан Јаворник, Дуан Воглар и Аленка Дермастија, додека уредници на специјални теми:Рајко Павловец, Блаж Ресман, Јанез Штергар, Здравко Млинар, Питер Вајс, Тоне Врабер, Алеш Крбавчиќ и Тоне.
Првите томови биле објавени во тираж од 30.000, но тиражот бил сведен на 15.000 за подоцнежните томови.
За целокупната работа на ''Енциклопедија на Словенија'', издавачот го добил Златниот орден за слобода на Република Словенија, највисокиот орден кој се доделува во Словенија.
1 Томови
# A – Ca, 1987, xvii и 421 страници, 30.000 копии
# Ce – Ed, 1988, xv и 416 страници, 31.000 копии
# Eg – Hab, 1989, xv и 416 страници, 30.000 примероци
# Hac – Kare, 1990, xvii и 416 страници, 30.000 примероци
# Kari – Krei, 1991, xv и 416 страници, 22.000 примероци
# Krek – Marij, 1992, xv и 416 страници, 20.000 примероци
# Marin – Nor, 1993, xv и 416 страници, 20.000 копии
# Nos – Pli, 1994, xvi и 416 страници, 20.000 копии
# Plo – Ps, 1995, xv и 416 страници, 20.000 примероци
# Pt – Savn, 1996, xv и 416 страници, 20.000 примероци
# Savs – Slovenska m, 1997, xv и 416 страници, 18.000 примероци
# Slovenska n – Sz, 1998, xv и 416 страници, 18.000 примероци
# Š – T, 1999, xv и 416 страници, 18.000 копии
# U – We, 2000, xv и 416 страници, 15.000 примероци
# Wi – Ž и хронолошки преглед, 2001, xv и 416 страници, 15.000 копии
# Дополнувања А – Ž и Индекс, 2002, xv и 416 страници, 15.000 копии
Мацерација (вино)

Мацерација — сложен технолошки процес при производството на вино, при кој фенолните материи од грозјето - танините, средствата за пигментација (антоцијани) и букетните материи преминуваат во ширата. Мацерацијата е процес во кој црвеното вино ја добива својата црвена боја, затоа што сокот од сурово грозје има бистро-сивкава боја. При производството на бели вина, мацерацијата или е ограничена на сосема краток контакт на лушпата од грозјето со сокот пред гмечењето, или сосема се избегнува.
Иако мацерацијата како техника обично се поврзува со виното, истата се користи и при производство на други пијалаци.
1 Процес
Процесот на мацерација започнува, кога лушпата на зрното е делумно скината и изложена на топлина. Во нормални услови живите клетки на лушпата не ги испуштаат антоцијанините, но затоа повисоката температура го поттикнува распаѓањето и екстракцијата на феноли од лушпата на зрното или месото. Мацерацијата продолжува и за време на ферментацијата. Процесот е бавен затоа што некои соединенија како антоцијанините треба да поминат низ клеточната мембрана на лушпата за да дојдат во контакт со виното. За време на ферментацијата, вештачки се создаваат услови за мацерација на цврстите делови преку примена на повисока температура или со додавање на алкохол, а со тоа се создаваат услови за екстракција на боите и други материи од зрното на грозјето. Процесот на екстракција почнува да успорува штом виното достигне ниво на алкохол од 10%.
2 Придобивки
Во зависност од сортата, процесот на мацерација помога да се издвојат бројни вкусови на виното, кои инаку би недостигале. Го подобрува вкусот и му дава интензитет на бојата на виното. Екстракцијата на повеќе материи го зголемува животниот век на виното. Покрај придобивките постои и ризик од грешки, односно потребно е младото вино да се оддели од комината во оптимален момент, а во спротивно може негативно да се одрази на киселоста и квалитетот на виното.
3 Други процеси
Традиционален метод на мацерација е газењето на грозје, каде што гроздовите се толчат во казани од страна на босоноги работници.
Процесот на ладна мацерација е кога температурата на ферментација на ширата се одржува на ниско ниво преку додавање на вода и сулфур диоксид.
Јаглеродна мацерација е ферментација на цели гроздови во атмосфера заситена со јаглерод диоксид, кој што ја оневозможува ферментацијата на винскиот квасец.
Руфче Спасеноски

Руфче Тофилов Спасеноски ( во — во ) — македонски партизан, борец за слобода на Македонија и учесник во НОВ.
1 Животопис
Потекнувал од селско семејство, кое претежно се занимавало со земјоделие. Во есента 1944 година, тој стапил во единиците на НОВ во составот на Петнаесеттата македонска бригада. Со Бригадата, тој учествувал во борбите за ослободувањето на Кичево и Струга, а потоа во составот на Петнаесеттиот македонски корпус, заминал на Сремскиот Фронт. Загинал во борба против Германците, кај Врпоље во април 1945 година.
2 Поврзано
* Кичево и Кичевско во НОВ
3 Наводи
Драган Спироски

Драган Штерјов Спироски ( во — помеѓу и ) — македонски партизан, борец за слобода на Македонија и учесник во НОВ.
1 Животопис
По занимање бил земјоделец. Во есента 1943 година, во селото Карбуница стапил во редовите на НОВ во Групата баталјони. Учествувал во повеќе борби низ Кичевско. Во ноември 1943 година загинал на теренот помеѓу селото Вранештица и Цер. Закопан бил во селото Цер.
2 Поврзано
* Кичево и Кичевско во НОВ
3 Наводи
Предел (седло)

Предел — планинско седло и превој меѓу планините Пирин на југ Рила на север во Општина Симитли и Општина Мехомија, Пиринска Македонија.
Превојот е долг 20 км, а седлото се наоѓа на надморска висина од е 1.140 м. Тој ја поврзува долината на реката Струма на запад со Разлошката Котлина на исток. Почнува североисточно од селото Градево, кај распатницата за Долно Осеново, на 531 м.н.в. и се насочува кон исток-југоисток, нагоре по долината на река Еловица (лева притока на Градевска Река од сливот на Струма). По 12,9 км превојот стасува до седлото на 1.140 м.н.в. и почнува да се спушта на исток по долината на реката Раблево (лева притока на Исток од сливот на Места). По 7,1 км западно од градот Мехомија (Разлог) се симнува во најзападниот дел на Разлошката Котлина и завршува на 890 м.н.в.
Во подрачјето на седлото се изградени преку десет одморишта кои нудат повеќе од 1.000 легла. Има скијачка патека наречена „Кулиното“, долга 1.300 м. Почнувајќи од 1965 г. во месноста се одржува фолклорниот фестивал „Пирин пее“ во кој се натпејуваат фолклорни групи од разни краишта. Предел има историско значење со тоа што тука во октомври 1878 г. започнало Македонското востание насочено против Берлинскиот конгрес.
Низ превојот и седлото минува делница на второкласниот Републички пат II-19 (од 12,5 до 32,5. км) Симитли – Банско – Неврокоп (Г. Делчев) – ГП „Либјахово - Везме“. Поради важното сообраќајната и стратешка важност на превојот, патот се одржува преку целата година. Во 2005 г. се направени поправки и проширување на патот поради зголемениот сообраќај кон одморалишното гратче Банско.
1 Поврзано
* Разлошка Котлина
Денови на хрватскиот јазик

Денови на хрватскиот јазик (|Dani hrvatskoga jezika) е годишен еднонеделен културен настан основан од Матица Хрватска, кој го слави хрватскиот јазик. Се одржува од 11 - 17 март.
Првпат се одржал по независноста на Хрватска во 1991 година. Во 1997 година, хрватскиот парламент објавил дека официјално ќе биде обележана Декларацијата за статусот и името на хрватскиот стандарден јазик, објавена точно триесет години порано.
Неделата е обележана со културни и литературни настани низ Хрватска, како и меѓу Хрватите во Босна и Херцеговина.
Наќе Спасеноски

Наќе Димов Спасеноски ( во — во ) — македонски партизан, борец за слобода на Македонија и учесник во НОВ.
1 Животопис
Потекнувал од сиромашно селско семејство. Окупацијата го затекнала како војник во старата југословенска војска. Од самиот почеток на војната се вклучил во народно ослободителното движење, а во летото 1942 година бил еден од првите членови на Реонскиот комитет. Неговата активност, како и работата во Реонскиот комитет, во 1943 година биле откриени, при што бил затворен од окупаторските власти во затворот во Тирана. Пред окупаторот имал добро држење. По излегувањето од затвор во септември 1943 година, стапил во редовите на Групата баталјони, а потоа во редовите на Првата македонско-косовска бригада, каде бил назначен за командир на десетина (десетар). Со Бригадата заминал во Егејска Македонија и учествувал во Богомилскиот поход во февруари 1944 година, кога со дел од Бригадата тргнал на пат за Кичевско, но бил фатен заедно со своите соборци во селото Крапа и стрелан. И во последните мигови од животот, Наќе останал горд и храбар не покажувајќи ни страв ни колебливост.
2 Поврзано
* Кичево и Кичевско во НОВ
3 Наводи
Досаден портокал

Досаден портокал ― американски анимирана комедија веб-серија создадена од филмаџија Дане Боидихајмер (DaneBoe) во 2009 година. Во него се појавува неговиот творец како антропоморфен портокал кој изнервира овошје, зеленчук и разни други предмети со кажување шеги и игри на зборови. Фред Фиглхорн се појави на веб-серијата, главно во „Прашајте портокал“ и „Досаден портокал“ наспроти Фред.
Шоуто стана популарно, што доведе до ТВ серија, видео игра, голем број играчки, ранци, каучи, перници, ќебиња, кутии за ручек, шишиња за пијалаци, душеци, крпи и линија за маици. На пазарот се појавија и други додатоци, како што се костимите на ликовите од серијата.
Од своето основање, каналот „Досаден портокал“ YouTube собра околу 11 милиони претплатници заклучно со октомври 2021 година.
Стојан Србиноски

Стојан Миланов Србиноски ( во — во ) — македонски партизан, борец за слобода на Македонија и учесник во НОВ.
1 Животопис
По завршувањето на основното училиште, работел како угостителски работник во Кичево. Во ослободителната војска на Македонија, тој стапил во есента 1944 година, во редовите на Првата македонска бригада. Со Бригадата, тој учествувал зо борбите за ослободувањето на Охрид и Струга. Загинал во ноември 1944 година, кај Струга.
2 Поврзано
* Кичево и Кичевско во НОВ
3 Наводи
Стојмир Србиноски

Стојмир Ников Србиноски ( во — во ) — македонски партизан, борец за слобода на Македонија и учесник во НОВ.
1 Животопис
Роден бил во селото Кнежино, но се доселил и живеел во Кичево. Во текот на ослободителната борба бил активен член на народноослободителниот одбор. Работел на собирање храна, облека и друга помош за потребите на народно ослободителното движење. Неговата активност била откриена и тој често бил малтретиран од балистите. Загинал во септември 1944 година, во борбите за ослободувањето на градот, во дворот на црквата во Кичево.
2 Поврзано
* Кичево и Кичевско во НОВ
3 Наводи
Ило Стаматоски

Ило Данилов Стаматоски ( во — во ) — македонски партизан, борец за слобода на Македонија и учесник во НОВ.
1 Животопис
Поради тешкиот живот бил принуден да оди на печалба во Белград. Фашистичкиот напад на Југославија, го вратил назад во родното село Ехлоец, каде определен за борба против окупаторот, станал член на СКОЈ. Во летото 1943 година, тој стапил во редовите на Кичевско-мавровскиот партизански одред. Со основањето на Првата македонско-косовска бригада, станал нејзин борец. Со Бригадата, тој заминал за егејскиот дел на Македонија, каде учествувал во познатиот Богомилски поход. По враќањето на Бригадата, учествувал во завршните борби за ослободувањето на Македонија. Загинал во ноември 1944 година, при ослободувањето на Охрид.
2 Поврзано
* Кичево и Кичевско во НОВ
3 Наводи
Трајче Стреоски

Трајче Миланов Стреоски ( во — во ) — македонски партизан, борец за слобода на Македонија и учесник во НОВ.
1 Животопис
Поради тоа што неговите родители биле печалбари во Загреб, имал можност да се школува и да заврши шест класа гимназија. Некое време работел во старата општина во селото Ижиште. Уште од првите денови на НОВ, како напреден младинец, работел за народноослободителната војска на Македонија. Во летото 1943 годинa, како член на СКОЈ, меѓу првите се поврзал со Кире Гаврилоски-Јане кој работел на овој терен како nозадински работник и член на Обласниот комитет за Прилепската општина. Трајче бил мобилизиран од бугарската војска за воена вежба, но знаејќи ја намерата на окупаторот, избегал и заминал во партизани во есента 1943 година во редовите на Првата македонско-косовска бригада. Со Бригадата заминал за Егејска Македонија, каде учествувал во пробојот на Богомила. Бил со отцепената група и во февруари 1944 година загинал кај Клетовник (Десово) - Прилепско во борба со бугарските војници.
2 Поврзано
* Кичево и Кичевско во НОВ
3 Наводи
Иванчо Стефаноски

Иванчо Кицев Стефаноски ( во — во ?) — македонски партизан, борец за слобода на Македонија и учесник во НОВ.
1 Животопис
По занимање бил земјоделец. Во редовите на Народноослободителната војска на Македонија, тој стапил во август 1944 година во редовите на Првата македонска бригада. Со Бригадата учествувал во борбите низ Западна Македонија за конечното ослободување на: Охрид, Струга и Кичево. Загинал при крајот на војната во април 1945 година.
2 Поврзано
* Кичево и Кичевско во НОВ
3 Наводи
Мицко Станкоски

Мицко Дејанов Станкоски ( во — во ) — македонски партизан, борец за слобода на Македонија и учесник во НОВ.
1 Животопис
По завршувањето на основното училиште, поради тешките услови за живот, бил принуден да оди на печалба во Белград. По окупацијата, се вратил во своето родно село. Станал член на СКОЈ, а во текот на 1943 година и член на КПМ. Во есента 1943 година доброволно стапил во редовите на Првата македонско-косовска бригада. Со Бригадата, тој учествувал во повеќе борби низ Кичевско, а потоа заминал за егејскиот дел на Македонија, во познатиот Февруарски поход. Во борбите на Богомила, се истакнал како доста храбар борец и бил поставен за командир на чета. По враќањето од егејскиот дел, учествувал во борбите за Дебрца, Локов и Малесијата, но во септември 1944 година, во една борба против балистите, бил смртно погоден кај Соколаната во Кичево.
2 Поврзано
* Кичево и Кичевско во НОВ
3 Наводи
Олга Мицеска

Олга Мицева Софеска (''некаде се сретнува како Олга Мицеска'') ( во — на Буковиќ, Кичевско) — македонска партизанка, борец за слобода на Македонија и учесник во НОВ.
1 Животопис
Откако го завршила основното училиште, Олга го изучила шивачкиот занает во Женската занаетчиска школа. Како младинка, имала можност да се запознае со напредното движење така што во текот на пролетта 1942 година, станала член на СКОЈ, а истата година била примена за член на КПЈ. Иако имала само 16 години, Олга била доста активна во работата меѓу младината, а особено со жените. Организирала разни кружоци и собири каде се разработувале партиски материјали. Како резултат на таа активност, заедно со своите другарки, го организирала штрајкот на жените во 1942 година кога со демонстрации барале леб и вработување и протестирале против апсењата што ги правел окупаторот. Тој револуционерен дух кај Олга продолжил ѝ во пролетта 1943 година кога заминала партизанка во Базата во Лопушник каде се формирал Првиот Кичевско-мавровски партизански одред. Во Одредот важела за храбар борец и добра другарка. Учествувала во борбите кај селото Сливово, во нападот на Карабинерската станица, палењето на Општината во селото Брждани, кинењето на телефонските врски на Јама и други акции. Се истакнала и во борбите кај селото Карбуница. Младата партизанка Олга, на чело на Кичевскиот одред, победоносно влегла на 11 септември во Кичево кое штотуку било напуштено од италијанскиот окупатор по капитулацијата на фашистичка Италија. Во слободно Кичево се вкучила во акциите што ги преземала новата народна власт, а на митингот организиран во слободно Кичево, од балконот, од каде што зборувал Светозар Вукмановиќ-Темпо, упатила апел до младината и жените за поголема активност во НОВ. Младата Олга заминала со четата на Мирко Милески како претстража на слободната територија на планинскиот превој Буковиќ. На 1 октомври 1943 година, во нерамна борба со германците и балистите, Олга во улога на командир на одделение, загинала храбро борејќи сè до последниот здив. Откако ја убиле, балистите го масакрирале нејзиното тело.
2 Во нејзина чест
Во нејзина чест бил направен монументален споменик на девојка која ја означува слободата, а всушност ја претставувал токму неа. Споменикот бил оценет како неморален и срушен во 60-тите години.
Во градот Кичево, со нејзиното име се именувани една улица како и една градинка.
3 Поврзано
* Кичево и Кичевско во НОВ
4 Наводи
Диме Стефаноски

Диме Ангелев Стефаноски ( во — во ) — македонски партизан, борец за слобода на Македонија и учесник во НОВ.
1 Животопис
По занимање бил земјоделец. Веднаш по окупацијата, се определил за борба против окупаторот. Станал активен член на КПМ од почетокот на 1942 година. Учествувал во акциите против собирањето на спаилакот во селото, а во 1943 година непосредно раководел со еден магацин за оружје. Бил секретар на Реонскиот комитет и кога во ноември 1943 година, бил фатен целиот Реонски комитет од селото, Диме бил стрелан заедно со своите другари.
2 Поврзано
* Јонче Стефаноски
* Масакр во Карбуница
* Кичево и Кичевско во НОВ
3 Наводи
Јонче Стефаноски

Јонче Ангелев Стефаноски ( во — во ) — македонски партизан, борец за слобода на Македонија и учесник во НОВ.
1 Животопис
По занимање бил земјоделец. Уште во крајот на 1941 година и почетокот на 1942 година, тој бил активен во народно ослободителното движење и член на Народноослободителниот одбор во селото. Во текот на 1942 година, тој учествувал во дејството против спахилакот во селото, а како активен член на КПМ станал член на Реонскиот комитет. Неговата активност се состоела во организирање и испраќање борци во Одредот. Одржувал врска со позадинците во градот и вршел други партиски задачи. Во ноември 1943 година, кога балистите го заробиле целиот Реонски комитет, фатен бил и Јонче и на 20 ноември, тој бил стрелан по долги малтертирања и испитувања заедно со другите членови на Комитетот.
2 Поврзано
* Масакр во Карбуница
* Диме Стефаноски
* Кичево и Кичевско во НОВ
3 Наводи
Чангбаишан

Чангбаишан, ''Чангпексан'' (, |장백산맥) е вулканска висорамнина во манчурско-корејските планини, сместена во Кина и делумно во Северна Кореја.
Повеќето од врвовите надминуваат 2.000 м во висина, а највисокиот врв е на планината Пектусан со 2.744 м, каде се наоѓа езерото Рај, највисокото вулканско кратерско езеро во светот со површинска надморска височина од 2.189,1 м. Заштитената област Национален шумски парк Лонгванкун се наоѓа во близина на планинскиот масив.
Петреќија Стефаноски

Петреќија Постолов Стефаноски ( во — во ) — македонски партизан, борец за слобода на Македонија и учесник во НОВ.
1 Животопис
Потекнувал од земјоделско семејство. Како младинец имал чести контакти со позадински работници, а посебно со Мирко Милески од Попоец. Бил член на воспитната група во селото и летото 1943 година заминал партизан во Кичевско-мавровскиот партизански одред. Во почетокот вршел курирска работа. Во септември 1943 година, од слободно Кичево доброволно заминал со Мирко Милески да ја брани слободната територија на Буковиќ каде загинал во нерамна борба со многубројниот фашистички непријател и балистите, на 1 октомври 1943 година.
2 Поврзано
* Кичево и Кичевско во НОВ
3 Наводи
Методија Стефаноски

Методија Лазев Стефаноски ''(прекар:Митуш)'' ( во — во ) — македонски партизан, борец за слобода на Македонија и учесник во НОВ.
1 Животопис
Потекнувал од занаетчиско семејство. По завршувањето на основното училиште му помагал на својот татко во меаната како работник, но не го прекинал школувањето. Учел гимназија во Охрид. Окупацијата го затекнала во седми клас. Уште од првите денови на окупацијата, се определил за борба против окупаторот, така што при крајот на 1941 година бил опфатен во воспитната група. Активно работел во Младинската организација и растурал илегален материја со што станал кандидат за прием во партијата во август 1943 година. Во слободно Кичево работел на организирање и прифаќање на нови младинци, а активен бил и на состаноците. Кон крајот на ноември 1943 година, поради големиот терор на окупаторот, Методија заедно со Стојан Бунгуроски, тргнале да се поврзат со единиците на НОВ. Преку селото Мраморец - Охридско, навлегле на територија окупирана од Бугарија и во Битола се вработил како угостителски работник, вклучувајќи се во тамошната партиска организација. При една провала бил фатен од бугарските фашисти, затворен и ѕверски мачен, а потоа биле осудени на смрт, но на пат за Македонски Брод, кај селото Сарандиново починале поради тешките повреди и рани, заедно со Стојан Бунгуроски.
2 Поврзано
* Стојан Бунгуроски
* Кичево и Кичевско во НОВ
3 Наводи
Лутон

Лутон е град кој што се наоѓа во Обединетото Кралство во Англија. Според проценките од 2007 година, градот имал 197.492 жители.
1 Популација
Според проценките во градот живееле 197.492 луѓе во 2008 година.
2 Партнерски градови
* Бергиш Гладбах
* Волфсбург
* Бургоан Жалије
* Ешилструна
* Општина Ескилштуна
* Општина Енгипинг
Црква „Св. Атанасиј“ - Петрово

Свети Атанасиј — помала селска црква во гевгелиското село Петрово, Македонија.
1 Местоположба
Црквата се наоѓа на самиот влез во селото, десно од асфалтниот пат.
2 Историја
Црквата била најпрвин дел од манастирот „Св. Атанасиј“, кој во 1980 година се срушил поради старост и неодржување. Неодамна, на неговите темели била подигната денешната црква. Црквата била подигната од страна на Васил Марков од селото Петрово.
3 Архитектура
Според својот архитектонски облик, црквата претставува еднокорабна црква.
4 Галерија
5 Поврзано
* Гевгелиско архијерејско намесништво
* Миравска парохија
* Петрово
Танаско Стефаноски

Танаско Миајлев Стефаноски ( во — во ) — македонски партизан, борец за слобода на Македонија и Југославија, учесник во НОВ.
1 Животопис
Поради тешките услови за живот, бил принуден да оди на печалба и да работи како пекарски работник во Тузла. Определен за целите на народно ослободителното движење, заминал партизан во летото 1944 годнна во единиците на НОВ на тој терен. Загинал во борба против окупаторот во есента 1944 година во околината на Тузла.
2 Поврзано
* Кичево и Кичевско во НОВ
3 Наводи
Симо Стефаноски

Симо Боризов Стефаноски ( во — во ) — македонски партизан, борец за слобода на Македонија и учесник во НОВ.
1 Животопис
Потекнувал од селско семејство кое претежно се занимавало со земјоделие. Согледувајќи ги последиците од теророт на окупаторската власт, стапил во редовите на Првата македонска бригада во есента 1944 година. Во состав на Четириесет и осмата дивизија, тој заминал на Сремскиот Фронт, каде загинал во борба против Германците, кај месноста Даревац во мај 1945 година.
2 Поврзано
* Кичево и Кичевско во НОВ
3 Наводи
Стојмир Стефаноски

Стојмир Кузманов Стефаноски ( во — во Бошков Мост, меѓу атарите на Долно Косоврасти и Скудриње) — македонски партизан, борец за слобода на Македонија и учесник во НОВ.
1 Животопис
Се занимавал со земјоделство. Како симпатизер на народноослободителното движење, во пролетта 1943 година бил опфатен од позадинските работници, а по кусо време стапил во редовите на Кичевско-мавровскиот партизански одред. Загинал во есента 1944 година, кога бил смртно погоден во една борба против балистите кај Бошков Мост близу Дебар, што ја воделе борците од Групата баталјони.
2 Поврзано
* Кичево и Кичевско во НОВ
3 Наводи
Црква „Св. Петка“ - Милетково

Света Петка — главна селска црква во гевгелиското село Милетково, Македонија.
Црквата се наоѓа во самото село, а околу нејзе се наоѓаат селските гробишта.
1 Местоположба
Црквата се наоѓа во самото село, во непосредна близина на основното училиште.
2 Историја
Црквата била стара, изградена пред 1860 година. Сепак, првичната црква била опожарена и изгорела за време на Првата светска војна. Откако завршила војната црквата била обновена, но во 1931 година била повторно разурната од катастрофален земјотрес. Во 1932 година вторпат била обновена.
3 Архитектура
Според својот архитектонски облик, црквата е трикорабна со полукружна олтарна апсида на источниот ѕид (од надвор). Покривот на црквата е на две води. Храмот бил изграден од обичен камен. На јужната и на западната страна има отворен трем. Главниот влез во храмот е од јужната, а споредниот влез е од западната страна.
3.1 Фрескоживопис
Црквата не поседува фрескоживопис.
3.2 Иконостас
Црквата поседува иконостас со икони од поново време. Некои од нив потекнуваат во 1932 година, кога всушност по вторпат се обновила црквата.
4 Галерија
5 Поврзано
* Гевгелиско архијерејско намесништво
* Миравска парохија
* Милетково
Тишината на ноќта (филм)

„Тишината на ноќта“ (англиски: ''Still of the Night'') — американски филм од 1982 година, во режија на Роберт Бентон, кој е и автор на сценариото, заедно со Дејвид Њумен. Главните улоги ги толкуваат: Рој Шајдер, Мерил Стрип, Џесика Тенди, Џо Грифаси, Џозеф Сомер и Сара Ботсфорд.
1 Синопсис
Една ноќ е пронајдено мртвото тело на Џорџ Бајнум (го игра Сомер), вработен во аукциска куќа. Утредента, во канцеларијата на неговиот психијатар, Сем Рајс (го игра Шајдер), влегува непозната млада жена, Брук Рејнолдс (ја игра Стрип) која се претставува како љубовницата на покојниот. Сем знае за нејзината врска со Џорџ од разговорите кои ги водел со својот долгогодишен пациент. Брук почнува да го привлекува Сем, но истовремено, тој знае дека таа крие некаква тајна. Истовремено, полицијата го испрашува Сем за убиството, но тој одбива да соработува и се обидува самостојно да го пронајде убиецот. Една ноќ, во близината на станот на Брук здогледува непозната жена и ја следи, но таа бега во паркот. Таму, еден скитник го ограбува Сем, а веднаш потоа, скитникот е најден мртов. Полицијата верува дека убиецот имал намера да го убие Сем, но тој повторно одбива да соработува со истражните органи за да ја заштити Брук. Подоцна, во нејзината канцеларија тој открива фотографија на човек кој своевремено бил убиен, а Брук му раскажува дека тој е нејзиниот татко кого таа го турнала од една кула во Фиренца. Полицискиот инспектор (го игра Грифаси) пронаоѓа сведок кој ги видел Брук и Џорџ непосредно пред неговата смрт и сака да ја уапси за време на една аукција, но Сем ѝ помага да побегне. Инспекторот ја бара Брук и влегува во станот на нејзината колешка Гејл Филипс (ја игра Ботсфорд). Сем оди во куќата на Брук, која се засолнила таму. Тогаш, врз основа на еден сон на Џорџ, Сем успева да открие дека него го убила Гејл, која претходно му била љубовница на Џорџ. Кога Сем и Брук се подготвуваат да ја напуштат куќата, таму пристига Гејл (која претходно во својот стан го убила инспекторот) и таа со нож го повредува Сем, а потоа, во обидот да ја убие Брук, паѓа од балконот и умира.
Стојан Стефаноски

Стојан Дамјанов Стефаноски ( во — во Арап Кула, меѓу атарите на Бачишта, Лешница и Горно Добреноец) — македонски партизан, борец за слобода на Македонија и учесник во НОВ.
1 Животопис
Тој се занимавал со земјоделие. Определен за борба против окупаторот, активно им помагал на партиските позадински работници во селото. Во текот на 1944 година, како добар познавач на теренот, бил земен како водач на Бригадата низ планината Бистра. Загинал во борба против [Балисти|балистите, кај месноста Арап Кула, меѓу атарите на Бачишта, Лешница и Горно Добреноец, во ноември 1944 година, каде бил убиен ѝ неговиот брат Темелко Стефаноски.
2 Поврзано
* Темелко Стефаноски
* Кичево и Кичевско во НОВ
3 Наводи
Темелко Стефаноски

Темелко Дамјанов Стефаноски ( во — во Арап Кула, меѓу атарите на Бачишта, Лешница и Горно Добреноец) — македонски партизан, борец за слобода на Македонија и учесник во НОВ.
1 Животопис
По занимање бил земјоделец. Како симпатизер на народно ослободителното движење им nомагал на позадинските работници, а во 1944 година извршувал и одговорни задачи. Познавајќи го добро теренот, заминал како водач на единиците на Народноослободителната војска на Македонија и загинал во борба против балистите, кај месноста Арап Кула, меѓу атарите на Бачишта, Лешница и Горно Добреноец, во ноември 1944 година. Таму бил убиен и неговиот брат Стојан Стефаноски.
2 Поврзано
* Стојан Стефаноски
* Кичево и Кичевско во НОВ
3 Наводи
Михаил Корубин

Михаил Корубин (роден 11 април 1986 во Скопје) ― македонски сликар.
Корубин е трета генерација на македонски сликари, неговиот дедо уметникот Миле Корубин и неговиот татко уметникот Рубенс Корубин.
Има излагано на повеќе групни и самостојни изложби во Скопје, Њујорк, Торонто, Сен Пол де Ванс, Софија итн.
1 Образование
Михаил завршил на Академијата за ликовна уметност - Скопје, како и постдипломски студии отсек сликарство во класата на Проф. Благоја Маневски.
2 Творештво
Според списанието „''Style.No.Chaser''“, за Михаил е напишано „Комбинира стилови и техники за да развие примамливи текстури кои се речиси кинематографски по изглед. Михаил го негува фактот дека пораснал во дом каде што уметноста беснеела, а неговите рани уметнички спомени од детството, вградени некаде во главата, понекогаш мистериозно се појавуваат во неговата работа денес.
Тој има создавано колоритни и експресивни портрети во масло и акрилик на платно кои доловувале суптилни гестови кои лесно може да се земат здраво за готово во секојдневните интеракции. Сепак, во неговите дела, овие кратки погледи и движења зборуваат за рамката на умот на една личност. Суштината на неговите дела била да го спои реализмот со апстракцијат, чинејќи се дека лебдечките форми и размачканите бои го формираат говорот на телото на субјектите исто колку и нивните физички одлики.
Корубин е творец на правец на уметнички геометриски симболи кои ги има наречено „Артокенс“.
“Артокенс” кој е кованица од два збора “Арт” и “токен” кои што на кратко би значеле уметнички симболи. Артокените се артистичка репрезентација на одредени и одбрани зборови кои означуваат чувства, емоции, карактери, природни појави итн. Секогаш создадени и оформени од скоро совршени едноставни геометриски форми, како круг, триаголник, квадрат и слично.
Околу самите симболи, Михаил се има искажано во септември 2021:
Преку тие форми целта ми е да обработам еден збор во еден минималистички запис објаснувајќи го неговото дејство со кое би му дал значење во форма на симбол. Сите „Артокени“ се цртани рачно од мене и се претворени во лимитирани едиции на цртежи“.
3 Проекти
Михаил има работено на повеќе музички проекти и концерти како и арт едиции за вино со негов потпис.
4 Приватен живот
Михаил Корубин е оженет со македонскиот музички уметник Каролина Гочева.
Calathea orbifolia

Калатеја орбифолија (Calathea orbifolia)е вид растение од родот Calathea. Потекнува од Боливија, најчесто се чува како домашно растение во умерените зони заради неговите украсни лисја. Потребна му е делумна сенка, влажност и добра дренажа за да напредува.
Црква „Вознесение Христово“ - Петрово

Вознесение Христово (позната и како Свети Спас) — главна селска црква во гевгелиското село Петрово, Македонија.
Црквата се наоѓа во средишниот дел на селото.
1 Местоположба
Црквата се наоѓа во самото село.
2 Историја
Црквата е стара, изградена пред 1860 година. Сепак, првичната црква била опожарена околу 1860-1861 година. Подоцна, во 1867 година црквата била обновена со доброволни прилози од месното население, што може да се види од натписот над јужниот влез во храмот (од надворешната страна).
Градител на овој храм бил Андон Китанов.
3 Архитектура
Според својот архитектонски облик, црквата е трикорабна со дрвени тавени, со полукружна апсида на источниот ѕид, како и со женски дел на западната страна. Средишниот кораб ги надвишува двата странични кораба. Покривот на црквата е на две води, потпрена на два реда колони од по три столба со капители, кои го одвојуваат средишниот кораб од страничните кораби.
3.1 Фрескоживопис
Црквата поседува убав фрескоживопис, насликан на северниот и на јужниот ѕид.
3.2 Иконостас
Црквата поседува иконостас во резба. Сите икони во самиот иконостас потекнуваат од век и ги имаат имињата на дарителите.
4 Галерија
5 Поврзано
* Гевгелиско архијерејско намесништво
* Миравска парохија
* Петрово
Џенс Твед

Џенс Твет (14 јуни 1857 &ndash; 3 септември 1935) бил норвешки романописец и раскажувач. Роден е во Квинхерад. Своето литературно деби го направил во 1885 година со збирката раскази „''Во Фјордовите“''. Во своите приказни тој често го прикажувал секојдневниот живот на земјоделците од Западна Норвешка. Бистата на Твет, извајана од Стале Килингштад, била откриена во Ставангер во 1932 година. Биографиран е од Арне Еспеленд во 1959 година.
1 Избрани дела
* Во Фјордовите -
****
2 Наводи
**
Лампанг (покраина)

Лампанг (|ลำปาง, ; севернотајландски: ) ― една од 76-те покраини (чангват/чангуат) во Тајланд, која лежи во горен северен Тајланд. Старото име на Лампанг било Келанг Након.
1 Географија
Лампанг е во широката долина на реката Ванг, опкружена со планини. Во округот Ме Мо, лигнит се наоѓа и се минира во отворени јами. На север од покраината се наоѓа 1,697 м високиот Дој Луанг.
Во рамките на покраината се националните паркови Чае Сон и Дој Кун Тан во опсегот Хун Тан, како и Там Фа Тај, Националниот парк Дои Луанг и биосферниот резерват Хуај Так Теак во масивот Пи Пан Нам. Вкупната површина на шумата е 8,747 км<sup>2</sup> или 70 проценти од покраинската површина.
2 Историја
Почнувајќи од 7 век, Лампанг бил дел од монското Кралство Харипунчај во дваратскиот период. Во 11 век, Кмерската Империја ја зафатила областа Лампанг, но кралот Менграј на Лана го вклучил целосното Кралство Харипунчај во своето кралство во 1292 година. Лампанг или Након Лампанг или Лакон, било под бурманска власт по падот на Кралството Лана од 16 век до 18 век. За време на востанието против бурманското владеење на новите кралеви на Сијам кон крајот на 18 век, месен лампашки водач станал сојузник на Сијам. По победата, водачот, Кавила, бил именуван за владетел на Чијанг Мај, поранешното средиште на Лана, додека неговиот роднина владеел со Лампанг. Градот продолжува да биде еден од важните економски и политички средишта на север. Лампанг станал покраина на Тајланд во 1892.
3 Здравство
Главната болница во Лампанг е Болницата Лампанг, управувана од Министерството за јавно здравство.
4 Туризам
Покраината Лампанг не ја посетуваат многу туристи, само околу 900.000 годишно, повеќето од нив минуваат низ. Во почетокот на 2019 година, гувернерот на покраината вовел програма наречена „Лампанг: Одредиште на соништата“ за да го зголеми бројот на посетители на два милиони во рок од две години.
5 Административни единици
5.1 Покраинска власт
Покраината е поделена на 13 окрузи (ампои). Овие се дополнително поделени на 100 под-окрузи (тамбони) и 855 села (мубани).
Мус

Мус (на француски: ''mousse'' или во превод „пена“) — лесен за јадење десерт кој содржи воздушни меурчиња кои му даваат воздушеста текстура и сунѓерест изглед. Може да варира од светол и мек до кремаст и густ, во зависност од техниките на подготовка. Мусот може да има сладок или солен вкус.
Слаткиот мус најчесто се прави од изматени белки или шлаг, и се додава чоколадо, кафе, карамела, пасирано овошје или разни тревки и зачини, како нане или ванила. Понекогаш во чоколадниот мус, се додаваат и жолчки кои се мешаат во претходно стопено чоколадо за да се добие помоќен вкус на финалниот производ. Мусот, се сервира како ладен десерт, а може да се користи и како фил за торта. Понекогаш се зацврснува со желатин.
Солениот мус може да се направи од месо, риба, морски плодови, паштета, сирење или зеленчук.
Левче Стојкоски

Левче Зорев Стојкоски ( во — во ) — македонски партизан, борец за слобода на Македонија и учесник во НОВ.
1 Животопис
Бидејќи немал можност да се школува, бил принуден да се занимава со земјоделие. Како напреден младинец, по окупацијата, тој се определил за борба против фашистичкиот окупатор. Во Народноослободителната војска на Македонија стапил во летото 1943 година, во Групата баталјони, а подоцна станал борец на Првата македонско-косовска бригада. Со Бригадата, тој тргнал на познатиот Февруарски поход, каде загинал во февруари 1944 година во борба против бугарските војници.
2 Поврзано
* Кичево и Кичевско во НОВ
3 Наводи
Дејан Стојаноски

Дејан Стојанов Стојаноски ( во — во ) — македонски партизан, борец за слобода на Македонија и учесник во НОВ.
1 Животопис
Потекнувал од селско сиромашно семејство кое се занимавало со земјоделие и сточарство. Како напреден младинец, уште од почетокот станал симпатизер на народно ослободителното движење. Во текот на 1942 година учествувал во штрајкот на патарските работници во селото Извор, а во пролетта 1943 година, тој станал партизан со својот татко Стојан. Со Одредот, тој влегол во слободно Кичево во септември 1943 година. Од Кичево, заедно со повеќе свои другари ѝ својот татко, заминале со четата на комесарот Мирко Милески како претстража на слободната територија на Буковиќ каде загинале во борба против Германците и балистите, на 1 октомври 1943 година.
2 Поврзано
* Стојан Стојаноски
* Кичево и Кичевско во НОВ
3 Наводи
Стојан Стојаноски (Попоец)

Стојан Ванчов Стојаноски ( во — во ) — македонски партизан, борец за слобода на Македонија и учесник во НОВ.
1 Животопис
По завршувањето на основното училиште, поради сиромаштијата бил принуден да се занимава со земјоделие. Определен за борба против фашистичкиот окупатор, во Народноослободителната војска на Македонија стапил во септември 1943 година во Групата баталјони, а со основањето на Првата македонско-косовска бригада во ноември 1943 година, станал нејзин борец. Со Бригадата, тој заминал за егејскиот дел на Македонија, каде учествувал во познатиот Богомилски поход. Загинал во февруари 1944 година, во борба против бугарските војници.
2 Поврзано
* Левко Стојаноски
* Кичево и Кичевско во НОВ
3 Наводи
Стојан Стојаноски (Малкоец)

Стојан Дејан Стојаноски ( во — во ) — македонски партизан, борец за слобода на Македонија и учесник во НОВ.
1 Животопис
По занимање бил сточар. Определен за борба со фашистичкиот окупатор, во текот на 1942 година почнал активно да го помага народно-ослободителното движење, која активност ја продолжил ѝ во текот на 1943 година кога бил осомничен од балистите кои го барале за да го стрелаат, но во летото 1943 година, Стојан се приклучил на Кичевскиот партизански одред заедно со својот син Дејан. Во септември 1943 година, од слободно Кичево, се упатиле со комесарот Мирко Милески на Буковиќ во одбрана на слободната територија, каде загинал во борба против Германците и балистите на 1 октомври 1943 година, загинале заедно и таткото и синот.
2 Поврзано
* Дејан Стојаноски
* Кичево и Кичевско во НОВ
3 Наводи
Бел Рај

Бел Рај — месност и излетничко место над селото Миравци, во југоисточниот дел на Македонија. Местото е сместено на Стара Река, на која се наоѓаат природни базени помеѓу карпите.
Местото е исто така познато и по забавите, како и место за кампување.
1 Местоположба
Месноста се наоѓа над гевгелиското село Миравци.
1.1 Пристап
До месноста може да се дојде преку асфалтен пат од селото Миравци во насока на селата Петрово и Габрово. Месноста катастарски е во атарот на селото Петрово.
Месноста е сместена во кањонскиот дел на Стара Река, сместена веднаш под мостот на реката на асфалтниот пат кој води од Миравци.
2 Галерија
Миравци (езеро)

Миравци — вештачко езеро во близина на гевгелиското село Миравци, Македонија. Езерото влегува во групата на изградени акумулации.
1 Местоположба
Акумулацијата се наоѓа надвор од селото Миравци, на патот кон селото Петрово и Габрово.
2 Галерија
3 Поврзано
* Миравци
Црква „Св. Илија“ - Петрово

Свети Илија — манастирска црква на Петровскиот манастир во гевгелиското село Петрово, Македонија.
Црквата се наоѓа високо над селото, каде што е планирана изградбата на Паркот на ветерни електрани „Петрово“.
1 Поврзано
* Гевгелиско архијерејско намесништво
* Миравска парохија
* Петрово
Трето па машко (телевизиска серија)

Трето па машко — македонска серија од 2011 година во режија на Душан Наумовски и сценарио на Велко Неделковски. Главните улоги ги играат: Дејан Лилиќ, Тања Кочовска, Зоран Љутков, Предраг Павловски и Ѓорѓи Тодоровски.
1 Улоги
Глумец, Улога
Дејан Лилиќ, Тони Возрасниот
Зоран Љутков, Гроздан
Зорица Панчиќ, Маја
Ѓорѓи Тодоровски, Трупче - Анастас
Андријана Наумовска, Ина
Ина Кроневска, Бони
Петар Ефтимов, Тони
Предраг Павловски, Бојче
Мила Петровска, Мила
Горан Илиќ, Илија Бојлија
Снежана Конеска Руси, Рајнето
Борис Чоревски, Тихомир Цветко
Рубенс Муратовски, Цеко
Едмонд Сотир, Кирил
Маја Љутков, Живкица
Владимир Лазовски, Живко